***PROIECTUL-PILOT AL SCHEMEI DE GARANȚII PENTRU TINERI***

**Titlul proiectului**: Investiția în tineri, investiția în viitorul nostru!

**Beneficiar**: Ministerul Muncii, Familiei, Protecției Sociale și Persoanelor Vârstnice

**Parteneri**:

* SC BPI Management Consulting Romania SRL (BPI România) este o companie de consultanță în domeniul managementului și resurselor umane înființată în anul 1996. BPI Management Consulting Romania este membră a BPI group, companie franceză de consultanţă cu renume şi dimensiuni internaţionale. BPI România a desfăşurat proiecte cu un impact deosebit asupra ocupării, devenind lider necontestat printre companiile care furnizează servicii de consiliere, prospectare şi mediere. Peste 30.000 de salariaţi au beneficiat de aceste servicii în ultimii 10 ani.
* Asociația Profesională Neguvernamentală de Asistență Socială ASSOC din Baia Mare are ca misiune promovarea asistenţei sociale prin îmbunătăţirea condiţiilor de viaţă ale persoanelor defavorizate. ASSOC furnizează de peste 18 ani servicii sociale și servicii de ocupare pe piața internă a muncii pentru persoane aparținând diverselor grupuri vulnerabile.
* Fundația Ecologică Green (FEG) este o instituție de cultură, știință și învățământ, neguvernamentală, autonomă, fără scop politic, nonprofit, înființată în Iași în anul 1997. Misiunea organizației este înființarea de școli de diferite niveluri, pentru a veni în întâmpinarea nevoilor de formare în sistemul educației permanente.

**Durată** proiect: 18 luni (decembrie 2013 – iunie 2015)

**Aria de acoperire**

Acest proiect-pilot al schemei de garanții pentru tineri se derulează în regiunile de dezvoltare:

* Vest (județele Arad, Caraș-Severin, Hunedoara și Timiș),
* Nord-Vest (județele Bihor, Bistrița-Năsăud, Cluj, Maramureș, Satu Mare și Sălaj),
* Centru (județele Alba, Brașov, Covasna, Harghita, Mureș și Sibiu) și
* Nord-Est (județele Bacău, Botoșani, Iași, Neamț, Suceava și Vaslui).

**Grup țintă**

Grupul țintă al proiectului este format din 2.500 de tinere și tineri care îndeplinesc în mod cumulativ următoarele condiții:

* au vârste cuprinse între 16-24 ani;
* locuiesc într-unul din județele: Arad, Caraș-Severin, Hunedoara, Timiș (regiunea de dezvoltare Vest), Bihor, Bistrița-Năsăud, Cluj, Maramureș, Satu Mare, Sălaj (regiunea de dezvoltare Nord-Vest), Alba, Brașov, Covasna, Harghita, Mureș, Sibiu (regiunea de dezvoltare Centru), Bacău, Botoșani, Iași, Neamț, Suceava, Vaslui (regiunea de dezvoltare Nord-Est);
* nu lucrează;
* nu merg la școală și
* nu participă la activități de formare profesională.

**Membrii grupului țintă** pot fi persoane care au părăsit timpuriu școala, persoane aflate în căutarea unui loc de muncă, persoane inactive, șomeri tineri sau șomeri tineri de lungă durată.

|  |
| --- |
| **Grup ţintă** |
| Persoane care au părăsit timpuriu şcoala |
| Persoane în căutarea unui loc de muncă |
| Persoane inactive |
| Şomeri tineri |
| Șomeri de lungă durată tineri |

**Oferta de servicii pentru tineri**

Important! Toate serviciile furnizate în cadrul proiectului nostru sunt gratuite.

Până la sfârșitul proiectului, toți cei 2.500 de tineri înscriși au beneficiat de un program integrat de informare, consiliere și orientare profesională, care are drept scop elaborarea unor profiluri individuale de aptitudini și competențe, precum și realizarea unor planuri de acțiune personalizate, în funcție de nevoile identificate. Din cei 2.500 de tineri, 1.800 au participat la programe de formare profesională de nivel 1 și 2 (autorizate de Autoritatea Națională pentru Calificări) și 200, la stagii de ucenicie. Ceilalți 500 au fost incluși într-un program de formare pentru dezvoltarea competențelor și abilităților necesare inițierii unei afaceri. Cele mai bune 100 de idei de afaceri rezultate au fost sprijinite prin consultanță și asistență pentru începerea efectivă a unei activități independente.

Toți tinerii care au intrat în proiect, cu excepția acelora care vor iniția activități independente, au beneficiat de servicii de ocupare, prospectare, mediere și plasare a forței de muncă, ce au avut în vedere obținerea unui loc de muncă pentru minimum 300 de persoane, până la finalizarea proiectului.

**Platformă online de ocupare profesională**

În acest sens, a fost creată o platformă online de ocupare profesională (pe site-ul de internet [www.garantiipentrutineri.ro](http://www.garantiipentrutineri.ro)), unde tinerii primesc informații utile despre activitățile proiectului, evoluția pieței locale a muncii, programele de formare disponibile, precum și despre diferite instrumente de căutare a unui loc de muncă. Tinerii sunt consiliați în sesiuni individuale și de grup, în urma cărora vor deprinde cunoștințe utile privind creionarea propriului lor traseu profesional, redactarea unui CV și căutarea locului de muncă potrivit.

Pentru a le facilita accesul la ofertele proiectului, tinerii au primit subvenții, astfel:

pentru cursurile de calificare de nivel 1 – pe o perioadă de 3 luni,

pentru cursurile de calificare de nivel 2 – pe o perioadă de 6 luni,

pentru programele de ucenicie – pe o perioadă de 12 luni.

Participanții la programele de consultanță pentru deschiderea unei afaceri vor primi o subvenție unică.

Cursurile de calificare derulate pot fi vizualizate aici: <http://www.garantiipentrutineri.ro/calificare-profesionala/oferta-cursuri-gratuite>.

**MESE ROTUNDE abordează trei subiecte principale:**

* Orientarea şcolară şi intrarea în viaţa profesională a tinerilor
	+ Mijloace alocate orientării profesionale în cadrul şcolar
	+ Filiera tehnică, profesională
	+ Filiera teoretică
* Colaborarea dintre autorităţi (şcolare, locale, judeţene), mediul asociativ şi angajatori
	+ Mecanisme existente şi bune practici
	+ Propuneri de îmbunătăţire
* Plan de măsuri coroborat pentru noua schemă de garanţii pentru tineri, Planul de Implementare a Garanției pentru Tineret 2014-2015
	+ Sinteza dezbaterilor din cadrul proiectului, în fiecare Casă Regională a Tinerilor Activi

Masa rotundă are un triplu scop:

* Întărirea colaborării dintre toate părțile implicate în ocuparea profesională a tinerilor;
* Obținerea de bune practici în intrarea tinerilor pe piața muncii;
* Strângerea de idei și soluții concrete pentru implementarea cu succes a schemei de garanții pentru tineri care va începe în România în 2015.

**Echipa CRTA**

Coordonatoarea Casei Regionale a Tinerilor Activi Nord-Vest

Dorina Trifu-Suciu

Expert parteneriat local de ocupare: Radu Udroiu

Experti Informare, Consiliere și Mediere: Muresan Bradut, Munteanu Liana, Big Adina

Expert Platformă online de ocupare profesională: Oana Ilies

**Informatii despre proiect**

Proiectul ”Investiția în tineri, investiția în viitorul nostru!” este în fapt un proiect-pilot al schemei de garanții pentru tineri.

**Ce înseamnă acest concept nou, de ”garanții pentru tineri”?**

Trebuie spus că schema de garanții pentru tineri este o inițiativă a Comisiei Europene care se desfășoară în *toate* statele membre ale Uniunii Europene. Pe scurt, conceptul de garanţie pentru tineri se referă la situaţia în care tinerilor li se asigură, în termen de patru luni de la intrarea în şomaj sau de la momentul în care nu mai participă la o formă de învăţământ formal, o ofertă de bună calitate pentru ocuparea unui loc de muncă, pentru continuarea educaţiei, intrarea în ucenicie sau pentru efectuarea unui stagiu. Schemele de garanţii pentru tineri vizează prevenirea abandonării timpurii a şcolii, creşterea şanselor de obţinere a unui loc de muncă şi eliminarea barierelor practice din calea obţinerii unui loc de muncă.

**În România, cine se ocupă de punerea în practică a schemei de garanții pentru tineri?**

Beneficiarul proiectului ”Investiția în tineri, investiția în viitorul nostru!” este Ministerul Muncii, Familiei, Protecției Sociale și Persoanelor Vârstnice, căruia îi sunt parteneri de implementare BPI Management Consulting România din București, Fundația Ecologică Green din Iași și noi, Asociaţia Profesională Neguvernamentală de Asistenţă Socială ASSOC din Baia Mare.

Activitățile proiectului nostru se derulează în jumătate din țară, mai precis în regiunile Nord-Vest, Vest, Centru și Nord-Est, acoperind 22 de județe.

**Cui se adresează și ce oferă, concret, proiectul?**

La nivelul întregului proiect, ne adresăm unui număr de 2.500 de tinere și tineri care, pentru a beneficia de oferta noastră de servicii, trebuie să îndeplinească în mod cumulativ următoarele condiții: să aibă vârste cuprinse *între 16 și 24 de ani*; să locuiască în regiunile acoperite de proiect – în cazul nostru, într-unul din județele Cluj, Bihor, Bistrița-Năsăud, Maramureș, Satu Mare sau Sălaj; să nu lucreze; să nu meargă la școală și să nu participe la alte activități de formare profesională.

Vorbind strict de regiunea Nord-Vest, vom include în proiect 625 de tineri.

Aceștia pot fi persoane care au părăsit timpuriu școala, persoane aflate în căutarea unui loc de muncă, tineri inactivi, șomeri tineri sau șomeri tineri de lungă durată.

**Ce facem pentru tineri?**

Le oferim tinerilor nu una, ci trei opțiuni în privința viitorului lor traseu profesional: fie cursuri de formare profesională, fie stagii de ucenicie sau sprijin pentru înființarea unei afaceri. Ofertele noastre țin de fiecare dată cont de aptitudinile și aspirațiile lor, dar urmăresc să răspundă în egală măsură nevoilor angajatorilor și, implicit, tendințelor de dezvoltare ale economiei locale.

***Criteriile minime de eligibilitate* pentru grupul ţintă sunt:**

* Vârsta cuprinsă în intervalul 16 – 24 ani
* Domiciliul stabil în una din regiunile de implementare a proiectului (Nord-Vest – județele Bihor Bistriţa-Năsăud Cluj Maramureş Satu Mare Sălaj, Vest – județele Arad Timiş Caraş-Severin Hunedoara, Nord-Est - județele Bacău Botoşani Iaşi Neamţ Suceava Vaslui, Centru – județele Alba Braşov Covasna Harghita Mureş Sibiu)
* Fără loc de muncă / venit stabil
* Absolvent de studii minime obligatorii (8-10 clase)

În toate etapele care preced selecţia finală propriu-zisă se vor avea în vedere volume de candidaţi superioare obiectivului final, astfel încât volumul avut în vedere dupa selecţia propriu-zisă să poate fi conservat.

Încadrarea în diferitele categorii de grup țintă menționate mai sus se va face ținând cont de definițiile acestora conform Legii nr.76 / 2002 privind sistemul asigurărilor pentru somaj si stimularea ocupării fortei de muncă, cu modificările si completările ulterioare

**Care sunt activitățile destinate tinerilor?**

* **Informare și consiliere profesională pentru tinerii înscriși în proiect**(După o întâlnire preliminară, primul pas este parcurgerea unui interviu aprofundat, care duce la evaluarea și autoevaluarea aptitudinilor, competențelor și nevoilor tânărului. Al doilea pas constă în elaborarea unui plan de acțiune personalizat, cu obiective profesionale pentru perioada următoare. Documentul îi este disponibil și tânărului, în **platforma online de ocupare** concepută în proiect).
* **Demersurile de informare** pot fi realizate individual sau în grup, sub forma unor **ateliere colective de informare și orientare profesională** (Aici, tinerii vor afla: care e situația pieței muncii din județ, ce meserii se caută și ce companii plănuiesc să facă angajări, unde să se informeze cu privire la locurile de muncă, cum să-și scrie CV-ul și cum să se prezinte la interviul de angajare).
* În paralel, în urma **evaluării/ autoevaluării**, fiecare tânăr este îndrumat fie spre un curs de calificare de nivel 1 sau 2, fie spre un stagiu de ucenicie, fie spre programul de formare a competențelor antreprenoriale. Ca și restul serviciilor oferite de acest proiect, și acestea sunt **gratuite**.
* Pe durata participării la proiect, tinerii au acces la platforma online de ocupare, găzduită de site-ul de internet [**www.garantiipentrutineri.ro**](http://www.garantiipentrutineri.ro/)**.** Aceasta cuprinde **un set complet de informații privind piața muncii**, **locurile de muncă disponibile**, **cursuri de formare profesională** și **calificare, oportunități de afaceri**(Accesul se face pe baza unui nume de utilizator și a unei parole).
* Tinerii beneficiază și de **servicii de prospectare și mediere a muncii**, prin care consilierii îi sprijină constant în găsirea unui loc de muncă.
* În ceea ce privește **relația cu angajatorii**, cu **autoritățile publice** **locale**, cu **unități de învățământ**, cu **societatea civilă** și alți parteneri, Casa Regională a Tinerilor Activi îndeplinește rolul de **mediator** și **gazdă** a unor dezbateri lunare pe teme legate de **problematica tineretului**, de **ocuparea și formarea profesională**, **educație**, **voluntariat**, **economie locală** (Rezultatele acestor mese rotunde pot contribui și la ajustarea din timp a viitoarei scheme de garanții pentru tineri, care urmează să fie implementată la nivel național în perioada 2014-2020).

**Au arătat deschidere tinerii față de astfel de cursuri?**

Munca noastră continuă pe teren și contactul permanent cu ei ne spun că tinerii pun din ce în ce mai puțin preț pe diplome neînsoțite de niciun fel de deprinderi practice și care nu îi pot ajuta să-și găsească un loc de muncă. Interesul foarte crescut pentru școlile profesionale din acest an o demonstrează cu prisosință. La fel, stau dovadă opțiunile pentru meserii făcute și în cadrul întregului nostru proiect, unde tinerii au ales cursuri de calificare ca: baby sitter, agent de securitate, bucătar, electrician în construcții, frizer-coafor, manichiură-pedichiură, lucrător în comerț, lucrător în cultura plantelor, operator mașini unelte cu comandă numerică, ospătar sau peisagist floricultor.

**Cum ați intrat în legătură cu acești tineri și cum i-ați convins să participe la proiectul dvs.?**

Am dus campanii de comunicare la radio, pe internet, în presa scrisă locală și pe Facebook. Interfața cu ei este Casa Regională a Tinerilor Activi, care, pentru regiunea Nord-Vest, funcționează la Baia Mare. (Datele de contact: Adresa: Blvd. Independenței, nr. 57K, 430071, Strasa rachetei nr.3 si Piata Libertatii nr.10, Baia Mare, jud. Maramureș; Tel./fax: 0262 222226; 0362 405 101; 0748 883 966;.

Program de lucru: de luni până vineri, între orele 09.00-15.00; Casa Regională a Tinerilor Activi se adresează tinerilor din următoarele județe: Bihor, Bistrița-Năsăud, Cluj, Maramureș, Satu Mare și Sălaj)

**Ce servicii furnizează Casa Tinerilor Activi?**

În lucrul cu tinerii, întotdeauna începem cu demersuri de informare și consiliere profesională.

După o întâlnire preliminară, primul pas este parcurgerea unui interviu aprofundat, care duce la evaluarea și autoevaluarea aptitudinilor, competențelor și nevoilor tânărului.

Al doilea pas constă în elaborarea unui plan de acțiune personalizat, cu obiective profesionale pentru perioada următoare.

Documentul îi este disponibil și lui, în platforma online de ocupare concepută în proiect.

Demersurile de informare pot fi realizate individual sau în grup, sub forma unor ateliere colective de informare și orientare profesională. Aici, tinerii află: care e situația pieței muncii din județ, ce meserii se caută și ce companii plănuiesc să facă angajări, unde să se informeze cu privire la locurile de muncă, cum să-și scrie CV-ul și cum să se prezinte la interviul de angajare, precum și alte informații utile.

În paralel, în urma evaluării/ autoevaluării, fiecare tânăr este îndrumat fie spre un curs de calificare de nivel 1 sau 2, fie spre un stagiu de ucenicie, fie spre programul de formare a competențelor antreprenoriale, în funcție de nevoi, aptitudini și dorințe.

Pe durata participării la proiect, tinerii au acces la o platformă online de ocupare, găzduită de site-ul de internet [www.garantiipentrutineri.ro](http://www.garantiipentrutineri.ro). (Pe ecran se afișează: Vizitați site-ul de internet al proiectului: [www.garantiipentrutineri.ro](http://www.garantiipentrutineri.ro) și pagina noastră de Facebook: [www.facebook.com/garantiipentrutineri](http://www.facebook.com/garantiipentrutineri).) Aceasta cuprinde un set complet de informații privind piața muncii, locurile de muncă disponibile, cursuri de formare profesională, oportunități de afaceri etc.. Accesul se face pe baza unui nume de utilizator și a unei parole.

E important de subliniat aici că tinerii beneficiază și de servicii de prospectare și mediere a muncii, prin care consilierii îi sprijină constant în găsirea unui loc de muncă.

**Casa Regională a Tinerilor Activi nu lucrează doar cu tinerii**.

În ceea ce privește relația cu angajatorii, cu autoritățile publice locale, cu unități de învățământ, cu societatea civilă și alți parteneri, Casa Regională a Tinerilor Activi îndeplinește rolul de mediator și gazdă a unor dezbateri lunare pe teme legate de problematica tineretului, de ocuparea și formarea profesională, educație, voluntariat, economie locală etc.. Rezultatele acestor mese rotunde pot contribui și la ajustarea din timp a viitoarei scheme de garanții pentru tineri, care urmează să fie implementată la nivel național în perioada 2014-2020.

**Ce sau cât îi costă pe tineri ca să participe la program?**

Doar timp și disponibilitate de a învăța. Sublinez, *toate* serviciile oferite de proiectul nostru sunt gratuite –cursuri de calificare, stagii de ucenicie sau programe de inițiere în antreprenoriat. Mai mult, ne-am gândit și la cei care nu-și permit să participe la activități și le oferim cursanților subvenții lunare pe durata cursurilor.

**Se spune adesea că lipsa de experiență este principalul obstacol al tinerilor în intrarea pe piața muncii.**

Din punctul de vedere al angajatorilor, lipsa de experiență poate fi, într-adevăr, un dezavantaj, dar nu constituie întotdeauna un factor de excludere la angajare. Dimpotrivă, există suficienți angajatori care caută tineri dornici să învețe și pe care îi califică apoi la locul de muncă. M-aș referi aici și la alte motive, la fel de serioase, ale neangajării tinerilor: caracterul exclusiv teoretic al majorității cunoștințelor dobândite în școală; lipsa orientării profesionale; însuși modul în care își caută un serviciu (trimițând CV-uri la zeci de angajați în același timp, fără să acorde atenție obiectului de activitate al acestora); lipsa lor de adaptare la nevoile pieței muncii, care provine din lipsa de informare; așteptările ridicate ale tinerilor, în raport cu un salariu de debutant, indiferent de domeniu ș.a.

În contextul discuției despre angajatori, aș vrea să punctez că demersurile ambițioase ale proiectului nu pot avea succes fără implicarea lor directă și fără un studiu atent al nevoilor lor. Acțiunile noastre de prospectare și mediere a muncii pentru tineri iau permanent în considerare și așteptările angajatorilor, iar prin cursurile și programele oferite vom încerca să le îndeplinim în cea mai mare măsură posibil.

**Tinerii care au urmat cursuri de calificare au primit la finalizarea lor subvenții. Iată cursurile pe care le-am putut oferi:**

* Ospătar (chelner)
* Vânzător în unități de alimentație, nivel 2
* Frizer-coafor-manichiurist-pedichiurist, nivel 2
* Competențe antreprenoriale, inițiere
* TIC, competențe informatice, inițiere
* Specialist în evaluarea vocațională a persoanelor cu dizabilități, specializare
* Îngrijitor bătrâni la domiciliu, calificare, nivel 1
* Asistent personal al persoanei cu handicap grav, inițiere

**Rețeaua de Case Regionale ale Tinerilor Activi**

Au fost înființate cinci astfel de centre:

Casa Regională a Tinerilor Activi Alba Iulia

* Adresa: Str. Nicolae Titulescu, nr. 10D, Alba Iulia, jud. Alba
* Tel.: 0358 401 857 / 0358 401 858 / 0358 401 859;
* Fax: 0358 401 860;
* E-mail: liviu.florea@bpi-group.com
* Program de lucru: de luni până vineri, între orele 09.00-17.00
* Persoană de contact: Liviu Florea
* Casa Regională a Tinerilor Activi Alba Iulia se adresează tinerilor din următoarele județe: Alba, Mureș și Sibiu.

Casa Regională a Tinerilor Activi Baia Mare

* Adresa: Blvd. Independenței, nr. 57K, 430071, Baia Mare, jud. Maramureș
* Tel./fax: 0362 405 101; 0748 883 966; E-mail: dorina.trifu-suciu@assoc.ro
* Persoană de contact: Dorina Trifu Suciu
* Program de lucru: de luni până vineri, între orele 09.00-15.00
* Casa Regională a Tinerilor Activi Baia Mare se adresează tinerilor din următoarele județe: Bihor, Bistrița-Năsăud, Cluj, Maramureș, Satu Mare și Sălaj.

Casa Regională a Tinerilor Activi Brașov

* Adresa: Str. Nicolae Iorga, nr. 20, 500057, Brașov, jud. Brașov
* Tel.: 0368 730 900-2; Fax: 0368 730 903; E-mail: nicoleta.anghel@bpi-group.com
* Persoană de contact: Nicoleta Anghel
* Program de lucru: de luni până vineri, între orele 09.00-17.00
* Casa Regională a Tinerilor Activi Brașov se adresează tinerilor din următoarele județe: Brașov, Covasna și Harghita.

Casa Regională a Tinerilor Activi Deva

* Adresă: Str. Mihai Viteazu, nr. 32 (DN7), 330059, Deva, jud. Hunedoara
* Tel./fax: 0354 407 425; E-mail: simona.pupeza@assoc.ro
* Persoană de contact: Simona Pupeză
* Program de lucru: de luni până vineri, între orele 8.00-16.00
* Casa Regională a Tinerilor Activi Deva se adresează tinerilor din următoarele județe: Arad, Caraș-Severin, Hunedoara și Timiș.

Casa Regională a Tinerilor Activi Iași

* Adresa: Str. Păcurari, nr. 47, 700535, Iași, jud. Iași
* Tel.: 0332 440 190/ 0749 500 227; Fax: 0232 217 364; E-mail: fegcentruiasi@yahoo.com
* Persoană de contact: Andreea Grosu
* Program de lucru: de luni până vineri, între orele 08.00-18.00
* Casa Regională a Tinerilor Activi Iași se adresează tinerilor din următoarele județe: Bacău, Botoșani, Iași, Neamț, Suceava și Vaslui.

Serviciile furnizate la Casele Regionale ale Tinerilor Activi sunt descrise detaliat aici:

<http://www.garantiipentrutineri.ro/casa-tinerilor-activi/ce-servicii-oferim>.